proxectonos/corpus_dominio_legal_administrativo_tmp huggingface dataset:
06/08/2019 | Administración LocalMunicipal
Fene
Servizos Económicos e Tributarios
Anuncio de cobranza do padrón 2.º trimestre auga, saneamento, canon de auga e coeficiente de verquido

Anuncio de cobranza Por Resolución da Alcaldía núm.759/2019, do 31 de xullo, aprobouse o padrón fiscal correspondente ao 2.º trimestre do exercicio 2019 de subministro de auga e saneamento, canon de auga e coeficiente de vertedura. Exposición: O padrón quedará exposto ao público no Concello durante o prazo de 1 MES, a contar dende o día seguinte á publicación do edicto no BOP. O anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Recursos: Durante o periodo de exposición pública contra as liquidacións incorporadas ao padrón, tódolos interesados poderán interpoñer as reclamacións ou alegacións que consideren pertinentes ante esta Alcaldía. Finalizado o prazo de exposición pública os interesados poderán interpoñer os seguintes recursos: – Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición se é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno A repercusión do canon de auga e do coeficiente de vertedura poderá ser obxeto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende o día seguinte ao da notificación. Período de cobro: dous meses, contados a partir do día seguinte á publicación no BOP. Transcorrido o prazo indicado procederase a esixir os xuros de mora e os recargos que establecen os artigos 26 e 28 da Lei Xeral Tributaria e, no seu caso, as costas derivadas do procedemento de prema. A falta de pago no periodo voluntario sinalado supoñerá a esixencia do canon de auga e coeficiente de vertedura directamente ao contribuínte pola vía de constrinxemento pola consellería competente en materia de facenda da Xunta de Galicia. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, do 17 de decembro, Xeral Tributaria. Asinado dixitalmente en Fene polo alcalde, Gumersindo Pedro Galego Feal, o 31 de xullo de 2019.
06/08/2019 | Administración LocalMunicipal
Ames
Modificación do anexo de investimentos 1/2019

ANUNCIO ASUNTO: Modificación anexo de investimentos 1/2019 Aprobado inicialmente no Pleno ordinario de 30 de xullo de 2019 o expediente de modificación do anexo de investimentos 1/2019 do vixente orzamento, exponse ao público por un período de quince días hábiles, durante os cales os interesados de acordo co artigo 170 do Real Decreto 2/2004, do 5 de marzo, polo que se aproba o texto refundido da Lei Reguladora das Facendas Locais, poderán examinalo e presentar reclamacións que estime pertinentes ante o Pleno, considerándose definitivamente aprobado si durante o citado prazo non se presentan reclamacións. Ames, 31 de xullo de 2019. O alcalde José M. Miñones Conde
06/08/2019 | Administración LocalMunicipal
Curtis
Anuncio de aprobación definitiva do proxecto de urbanización do polígono 1, sector SUD-3 de Curtis

Mediante Resolución da Alcaldía n.º 375/2019, de data 30/07/2019, aprobouse definitivamente o proxecto de urbanización do polígono 1, sector SUD-3 de Curtis, redactado polos arquitectos Beatriz Aneiros Filgueira e Juana Guadalupe Silvestru Amay Escuin, presentado no Concello o 22/03/2018 (RE 563) e coa documentación complementaria achegada posteriormente o 26/11/2018 (RE 201899900000231) asinada polos devanditos técnicos. Contra tal Resolución, acto que pon fin á vía administrativa, poderase interpoñer: – De forma potestativa, RECURSO DE REPOSICIÓN ante o alcalde-presidente do Concello de Curtis, no prazo de UN MES, contado a partir do día seguinte ao da publicación do presente anuncio, segundo o disposto nos artigos 123 e 124 da Lei 39/2015, do 1 de outubro, do Procedemento Administrativo Común das Administracións Públicas (LPACAP). – Directamente, RECURSO CONTENCIOSO-ADMINISTRATIVO perante o Xulgado do Contencioso-Administrativo de A Coruña, no prazo de DOUS MESES, contados a partir do día seguinte ao da publicación do presente anuncio, segundo o disposto no artigo 46 da Lei 29/1998, do 13 de xullo, reguladora da Xurisdicción Contencioso-Administrativa. – Calquera outro recurso que se estime oportuno. Curtis, 31 de xullo de 2019. O alcalde Javier Fco. Caínzos Vázquez
06/08/2019 | Administración LocalMunicipal
Cambre
Avocación de competencias do sétimo tenente de alcalde, don Diego Alcantarilla Rei, dende o día 12 ao 23 de agosto de 2019, ambos os dous incluídos

Esta Alcaldía, con data do día 30 de xullo de 2019, ditou a resolución núm.1553/2019 que literalmente se transcribe a seguir: “Don Walter Mario Ipia Domingo, sétimo tenente de alcalde, comunicou a esta Alcaldía que por motivos persoais non poderá exercer as súas funcións como concelleiro delegado de área, dende o día 12 ao 23 de agosto de 2019, ambos os dous incluídos, segundo o seu escrito rexistrado de entrada o día 29 de xullo de 2019 co número 0/5183. Por Resolución de Alcaldía número 1323/2019, de data 1 de xullo, de delegación de atribucións da Alcaldía nos membros da Xunta de Goberno Local e noutros concelleiros e concelleiras, conferín a delegación xenérica da área de Desenvolvemento Socioeconómico a prol de don Walter Mario Ipia Domingo, constando a súa aceptación do cargo con data 4 de xullo de 2019. De conformidade co establecido no artigo 10 da Lei 40/2015, do 1 de outubro, de réxime xurídico do sector público, e artigo 50.3 do Regulamento orgánico municipal, respecto da avocación de asuntos, RESOLVO: Primeiro. –Avocar a delegación xenérica efectuada a prol de don Walter Mario Ipia Domingo dende o día 12 ao 23 de agosto de 2019, ambos os dous incluídos, a partir dos cales continuará no exercicio das funcións que lle foron delegadas por esta Alcaldía segundo Resolución 1323/2019, do 1 de xullo. Segundo. –Publicar a resolución no Boletín Oficial da Provincia e dar conta ao Pleno na vindeira sesión que teña lugar.” O que se publica para coñecemento xeral. Cambre, 31 de xullo de 2019. O alcalde Óscar A. García Patiño
06/08/2019 | Administración LocalMunicipal
Curtis
Aprobación do padrón fiscal da taxa pola prestación do servizos de saneamento do 2.º período de 2019

Asunto: Publicación BOP Mediante Decreto da Alcaldía n.º 380, do 31/07/2019, aprobouse o padrón fiscal da taxa pola prestación dos servizos municipais de saneamento, depuración e abastecemento de auga correspondente o 2.º período do ano 2019 que deseguido se transcribe: “(.) SEGUNDO.–Expoñer ó público o padrón de usuarios do segundo período do ano 2019, por un importe de 100.381,18 € (83.094,28 €, s/canon), polo prazo dun mes dende a publicación deste acordo. Esta exposición servirá de notificación colectiva a todos os contribuíntes nos termos establecidos no artigo 102.3 da Lei 58/2003, do 17 de decembro, xeral tributaria. TERCEIRO.–Contra o padrón de usuarios todos os interesados poderán interpor recurso de reposición segundo o disposto no artigo 14 do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das facendas locais, no prazo dun mes contado dende o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes. O recurso entenderase desestimado se non se resolve expresamente no prazo dun mes dende a súa interposición. Contra a desestimación presunta do recurso poderase interpor recurso contencioso-administrativo, tal como establece o artigo 46.1 da Lei 29/1998, do 13 de xullo, reguladora da xurisdición contenciosa-administrativa. Tamén poderá interpor calquera outro recurso que estime conveniente. (.)” Curtis, 31 de xullo de 2019. O alcalde Javier Francisco Caínzos Vázquez
06/08/2019 | Administración LocalMunicipal
Ames
Aprobación inicial da base de execución 41 do orzamento municipal 2019

ANUNCIO Aprobación inicial da base de execución 41 do orzamento municipal 2019 En sesión plenaria de 30 de xullo de 2019 prestouse aprobación inicial á modificación da base de execución 41 do orzamento municipal 2019 (asistencia órganos colexiados). En cumprimento do acordo plenario de 30 de xullo de 2019, dito acordo de aprobación inicial sométese a exposición pública, mediante anuncio no Boletín Oficial da Provincia e no portal de transparencia do Concello de Ames, por prazo de 15 días hábiles, a efectos de exame e reclamacións. Para o suposto de non presentarse reclamacións, os acordos de aprobación inicial antes indicados quedarán elevados a definitivos de forma automática. Ames, 31 de xullo de 2019. O alcalde José Manuel Miñones Conde
06/08/2019 | Administración LocalMunicipal
Brión
Exposición pública de expediente de modificación de créditos.

EDICTO Aprobado inicialmente polo Pleno, en sesión do 31 de xullo de 2019, o expediente de modificación de créditos núm.13/2019, na modalidade de suplemento de crédito, en cumprimento do art.169 do R. D. Lexislativo 2/2004, do 5 de marzo, polo que se aproba o texto refundido da Lei reguladora das facendas locais, exponse ao público na Secretaría do Concello polo prazo de quince días hábiles, que comezará a contar desde o día seguinte ao da inserción do presente edicto no Boletín Oficial da Provincia, a fin de que durante o mesmo poidan formularse as reclamacións que se consideren pertinentes, debendo ser dirixidas ao Sr. alcalde do Concello. Brión, 31 de xullo de 2019. O alcalde José Luis García García
06/08/2019 | Administración LocalMunicipal
Brión
Delegación de sinatura

EDICTO Por esta Alcaldía, con data 16.07.2019, ditouse a seguinte resolución: Visto o disposto no artigo 12 da Lei 40/2015, do 1 de outubro, de réxime xurídico do sector público, e co obxecto de acadar unha maior operatividade e fluidez no despacho e tramitación dos asuntos administrativos, ao abeiro das atribucións desta Alcaldía conferidas pola vixente lexislación, resolvo: 1.º) Delegar no 1.º tenente de alcalde do Concello, Julian Roberto Rochdi Elera, a sinatura dos seguintes documentos: certificacións de empadroamento, convivencia, servizos prestados e as relativas aos datos contidos en padróns.2.º) Nos actos que se asinen por delegación de sinatura farase constar esta circunstancia e a autoridade de procedencia.3.º) A anterior delegación de sinatura poderá ser revocada por esta alcaldía en calquera momento, e xurdirá efectos desde o día seguinte ao da sinatura deste decreto, debendo notificarse este decreto ao interesado. O que se fai público para xeral coñecemento. Brión, 31 de xullo de 2019. O alcalde José Luis García García
06/08/2019 | Administración LocalMunicipal
Teo
Delegación da Alcaldía

ANUNCIO Por Resolución da Alcaldía do 1 de agosto de 2018, á vista do seu perído vacacional, o alcalde de Teo delegou en Martin Rafael Roggero Youjil, como primeira tenente de alcalde, a totalidade das funcións que corresponden á Alcaldía, do día 5 ao 18 de agosto de 2019, ambos incluídos. A delegación conferida poderá revocarse en calquera momento pola Alcaldía. Teo, 1 de agosto de 2019. O alcalde, Rafael C. Sisto Edreira
06/08/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
DH. V15.67636. Concello de Mazaricos. Mazaricos

ANUNCIO DE INFORMACIÓN PÚBLICA CLAVE: DH. V15.67636 O CONCELLO DE MAZARICOS, de conformidade co artigo 245 do Regulamento do dominio público hidráulico, solicita autorización de vertido dun caudal máximo de 13.687,50 m 3 /ano de augas residuais domésticas depuradas ao rego Ba da Casa (cunca da ría de Muros e Noia) procedentes do sistema de depuración asentado no lugar de Asenso-Chacín (T. M. Mazaricos), e para a realización de obras en zona de policía do mesmo rego. As augas residuais domésticas procedentes do saneamento do núcleo de Asenso-Chacín (T. M. Mazaricos) son tratadas nunha fosa séptica de decantación-dixestión con filtro biolóxico constituída por dúas cámaras e deseñada para 250 habitantes equivalentes, de 9,3 m de lonxitude e 2,9 m de diámetro; cun volume de decantación-dixestión de 39.300 L e un volume de filtro biolóxico de 16.350 litros. Unha vez depuradas, estas augas residuais son vertidas ao rego Ba da Casa (cunca da ría de Muros e Noia) a través dunha condución de PVC de 250 mm de diámetro e cunha lonxitude de 20 m, no punto de coordenadas UTM (datum ETRS89): X=503.397; Y=4.750.282. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade Augas de Galicia da Consellería de Infraestruturas e Mobilidade sitas na praza Camilo Díaz Baliño de Santiago de Compostela, e no Servizo Territorial Centro de Augas de Galicia sito na rúa Tomiño, 16 de Santiago de Compostela; onde se atopa exposto o proxecto para que poida ser examinado por quen desexe. Santiago de Compostela, 1 de agosto de 2019. Xefa da Área de Vertidos - Jenny Marisol Rozos Maurenza (Sinatura dixital)
06/08/2019 | Administración LocalMunicipal
As Pontes de García Rodríguez
Secretaría
Aprobación inicial de expediente de modificación de créditos na modalidade de crédito extraordinario e suplemento de crédito número 2/2019

ANUNCIO Aprobación inicial do expediente de modificación de créditos na modalidade de crédito extraordinario e suplemento de crédito número 2/2019 Polo Pleno do Concello, en sesión extraordinaria celebrada o día 31 de xullo do presente ano, aprobouse o expediente de modificación de créditos número 54/2019, de crédito extraordinario e suplemento de crédito (núm.2/2019), por importe de 3.379.309,96 €. De conformidade co establecido no artigo 177.2 do RDL 2/2004, do 5 de marzo, Texto refundido da Lei reguladora das facendas locais, en relación co 169 do mesmo texto legal, exponse ó público na Secretaría deste Concello polo prazo de quince días hábiles, contados a partir da publicación do presente anuncio no Boletín Oficial da Provincia, para os efectos de reclamacións ante o Pleno. No suposto de que non se presenten reclamacións considerarase aprobada definitivamente a modificación de créditos, podendo presentarse recurso contencioso-administativo desde a data da aprobación definitiva. As Pontes de García Rodríguez, 1 de agosto de 2019. A concelleira-delegada da Área de Recursos Humanos, Industria e Emprego Outmane Gonzalez Torre Ugalde
06/08/2019 | Administración LocalMunicipal
Mazaricos
Anuncio da conta xeral do exercicio 2018

ANUNCIO CONTA XERAL DO EXERCICIO 2018 Formada e rendida a conta xeral do orzamento desta corporación correspondente ao exercicio de 2018, e informada pola Comisión Especial de Contas, exponse ao público cos documentos que a xustifican, polo prazo de quince días hábiles, contados a partir do seguinte ao da inserción do presente edicto no B. O. P., co obxecto de que os interesados lexítimos poidan examinala e formular por escrito os reparos e observacións que estimen pertinentes, durante dito prazo de exposición e os oito seguintes días, de conformidade co disposto nos artigos 208 e seguintes do Real Decreto lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais. Mazaricos, 2 de agosto de 2019. O ALCALDE Juan José Blanco Riveiro
06/08/2019 | Administración LocalMunicipal
Vedra
Secretaría-Intervención
Aprobación do padrón fiscal SAF do 2.º trimestre de 2019

ANUNCIO Padrón da taxa SAF 2.º trimestre de 2019 A Xunta de Goberno, en sesión ordinaria celebrada o día trinta de xullo de 2019, aprobou o padrón fiscal pola prestación do servizo de axuda no fogar (dependentes e a través de libre concurrencia) correspondente ao 2.º trimestre de 2019. O cal se expón ao público, para a súa notificación colectiva, de acordo co establecido no artigo 102.3 da Lei 58/20003, do 17 de decembro, xeral tributaria, durante o prazo de 15 días dende a súa publicación no BOP e no taboleiro de anuncios da Casa do Concello. Contra o acordo de aprobación dos padróns e das liquidacións incorporadas aos mesmos, os interesados poderán interpor recurso de reposición no prazo dun mes, contado dende o día seguinte ao remate da exposición ao público dos padróns, recurso de reposición contencioso-administrativo perante o Xulgado do Contencioso-Administrativo no prazo de dous meses se a resolución do recurso de reposición é expresa e no prazo de seis meses dende a súa interposición, se non o fose. Ademais poderán interpor calquera outro recurso que consideren oportuno. Vedra, 1 de Agosto de 2019. O ALCALDE Asdo.: Carlos Martínez Carrillo
06/08/2019 | Administración LocalMunicipal
Cee
Anuncio de aprobación definitiva de modificación do anexo do orzamento

ANUNCIO En sesión plenaria celebrada o 4/07/2019 aprobouse inicialmente a modificación dos anexos do orzamento do ano 2016 prorrogado para o 2019: subvencións nominativas e partidas ampliables, visto que non se presentaron reclamacións durante o prazo de información pública, queda aprobado definitivamente o acordo conforme o cal a Asociación Cultural e Deportiva Novas Xuventudes sería beneficiaria dunha subvención prepagable de 30.000 € e unha subvención postpagable polo importe que se acade cos ingresos de postos, barracas e outros derivados da ocupación de solo público realizado con ocasión da festividade da Xunqueira. A Asociación Cultural da banda de música de Cee unha subvención nominativa para gastos de funcionamento por importe de 2.000 € minorando nesta cantidade a subvención nominativa a favor de Solidaridade Galega co Pobo Saharaui nesta cantidade. Contra o presente acordo, en virtude do disposto no artigo 171 do Texto refundido da Lei reguladora das Facendas locais, aprobado polo Real decreto lexislativo 2/2004, do 5 de marzo, os solicitados poderán interpoñer directamente recurso contencioso-administrativo na forma e prazos establecidos nos artigos 25 a 42 da Lei 29/1998, do 13 de xullo, Reguladora desta Xurisdición Cee, 31 de xullo de 2019. Alcaldesa Margarita Lamela Louzán
06/08/2019 | Administración LocalMunicipal
Ribeira
Anuncio de corrección de erros das bases aprobadas para a constitución dunha bolsa de emprego de auxiliar administrativo

ANUNCIO Corrección de erros do acordo da Xunta de Goberno Local do 06/06/2019 polo que se aproban as bases para a creación dunha bolsa de emprego de auxiliares administrativos/as. Por acordo da Xunta de Goberno Local adoptado en sesión celebrada na data 18/07/2019 resolveuse proceder á corrección do erro existente no acordo da Xunta de Goberno Local adoptado en sesión celebrada na data 06/06/2019 polo que se aproban as bases para a constitución dunha bolsa de emprego de AUXILIARES ADMINISTRATIVOS/AS, que foron publicadas no taboleiro de anuncios do Concello de Riveira, na súa páxina web e no Boletín Oficial da Provincia da Coruña número 111 do 13/06/2019, polo que onde di: “ANEXO II: TEMARIO (.) Réxime Local. (.) Tema 13.–Os contratos das Administracións Públicas. Clases de contratos: conceptos. Contrato menor. A administración contratante: entidades que forman parte do sector público segundo a Lei 7/2017, de Contratos do Sector Público.”, debe dicir: “ANEXO II: TEMARIO (.) Réxime Local. (.) Tema 13.–Os contratos das Administracións Públicas. Clases de contratos: conceptos. Contrato menor. A administración contratante: entidades que forman parte do sector público segundo a Lei 9/2017, de Contratos do Sector Público., O que se publica para os efectos oportunos. Riveira, 31 de xullo de 2019. O alcalde Manuel Ruiz Rivas
06/08/2019 | Administración LocalMunicipal
Cambre
Resolución de nomeamento de persoal eventual

Para cumprir co disposto no artigo 104.3 da Lei 7/1985, do 2 de abril, Reguladora das bases de Administración Local, faise constar que, por Resolución da Alcaldía número 1565/2019 de data 31 de xullo do ano que andamos, foi nomeado como persoal eventual con dedicación igual á dun funcionario de carreira do Concello de Cambre o seguinte: Cambre, 1 de agosto de 2019. A Concelleira delegada da área de Economía, Facenda e Recursos Humanos P. D. (R. A. n.º 1323 do 01/07/2019) María Dolores Pan Lesta
06/08/2019 | Administración LocalMunicipal
Ribeira
Padróns e listas cobratorias do prezo público pola prestación do servizo público de axuda a domicilio (dependencia e libre concorrencia) correspondentes ó mes de maio 2019

EDICTO Por Decreto da Alcaldía de data de hoxe aprobáronse as liquidacións correspondentes a: – Padrón e lista cobratoria do prezo público pola prestación do servizo público de axuda a domicilio de dependencia e padrón e lista cobratoria do prezo público pola prestación de axuda a domicilio de libre concorrencia correspondentes ao mes de maio de 2019. Conforme o disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, do 5 de marzo, polo que se aprobou o texto refundido da Lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 1 de agosto de 2019 ao 10 de outubro de 2019, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza do Prezo Público. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, o devengo do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Riveira, a 31 de xullo de 2019. O alcalde Manuel Ruiz Rivas
06/08/2019 | Administración LocalMunicipal
Paderne
Padrón de subministro e utilización de auga potable

Aprobados pola Xunta de Goberno Local, en data trinta e un de xullo de 2019, o padrón de subministro e utilización de auga potable, expóñense ó público polo prazo dun mes, que se contará desde o día seguinte da data de publicación do presente anuncio no BOP, durante o cal poderán presentarse as alegacións que se estimen convenientes, altas e baixas e demais reclamacións contra os mencionados padróns. De non presentarse alegacións ou reclamacións dentro do prazo establecido, este acordo elevarase automaticamente a definitivo. Paderne, 31 de xullo de 2019. O ALCALDE-PRESIDENTE ASDO.: CÉSAR LONGO QUEIJO
06/08/2019 | Administración LocalMunicipal
Sada
Secretaría
Convocatoria de postos de peóns en brigada de prevención de incendios

ANUNCIO Por resolución da Alcaldía 1454/2019, de data 01/08/2019, modificada por resolución 1456/2019, de data 02/08/2019, aprobouse a seguinte convocatoria de selección de persoal laboral temporal para a formación dunha Brigada de prevención e extinción de incendios forestais: As bases da convocatoria estarán expostas ao público e a disposición das persoas interesadas nas oficinas municipais, Unidade de Persoal, Avda. da Mariña, 25, Tfno.981 620 075, e na páxina web municipal www.sada. gal. O prazo de presentación de instancias contarase a partir do día seguinte ao de publicación deste anuncio no BOP da Coruña. Sada, 2 de agosto de 2019. O alcalde Óscar Benito Portela Fernández
07/08/2019 | Administración LocalMunicipal
Muros
Anuncio da dirección da sede electrónica

ANUNCIO Mediante este anuncio faise público que por decreto da Alcaldía de data 1 de agosto de 2019, resolveuse o seguinte: “O Concello de Muros, aos efectos de dar cumprimento a implantación do convenio de colaboración ca Deputación da Coruña para a implantación da plataforma de administración electrónica municipal, debe designar o enderezo electrónico de referencia da sede electrónica municipal e proceder a solicitar os certificados oportunos. Visto o anterior, esta Alcaldía, en uso das atribucións que ten conferidas, en concreto o artigo 21 da Lei Reguladora de Réxime Local, RESOLVE: Primeiro. –Que o enderezo electrónico de referencia da sede electrónica do Concello de Muros será o seguinte: sede. muros. gal Segundo. –Notifíquese esta resolución á Deputación Provincial de A Coruña a efectos de tramitar o certificado da sede electrónica municipal correspondente. Terceiro. –Publíquese esta resolución no Boletín Oficial da Provincia e na normativa da sede electrónica do concello de Muros. Cuarto. –Dese conta ao pleno da Corporación na primeira sesión ordinaria que se celebre ao efectos do seu coñecemento.” En Muros, a 1 de agosto de 2019. A alcaldesa María Inés Monteagudo Romero
07/08/2019 | Administración LocalMunicipal
Ferrol
Xestión Tributaria
Padrón do IBI (urbana/rústica/características especiais), exercicio 2019

EDICTO Por Decreto da Alcaldía e nas datas sinaladas aprobáronse os seguines padróns correspondentes ao exercicio 2019: A través do presente edito e a teor do establecido no artigo 102.3 da Lei xeral tributaria, procédese a notificar colectivamente aos contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol e transcorrido o prazo de exposición ó público, o recurso de reposición previo ó contencioso-administrativo no prazo dun mes, a contar dende a publicación deste edito no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, 20 de xuño de 2019. O alcalde Asdo.: Angel Mato Escalona
07/08/2019 | Administración LocalMunicipal
Cambre
Aprobación inicial do expediente de credito extraordinario núm.1/2019

O Pleno municipal, en sesión ordinaria do día 29 de xullo de 2019, celebrada con carácter supletorio á correspondente ao día 26 de xullo, acordou aprobar inicialmente o expediente de crédito extraordinario núm.1/2019. Por medio do presente exponse ao público polo prazo de quince días hábiles, contados a partir do seguinte á publicación deste anuncio no Boletín Oficial da Provincia, para os efectos de que os interesados que estean lexitimados, segundo o disposto no artigo 170.1 do Real decreto lexislativo 2/2004, poidan examinalo na Intervención municipal e presentar ante o Pleno municipal as reclamacións que estimen pertinentes, de conformidade co disposto nos artigos 177, en relación co 169, do Real decreto-lexislativo 2/2004, do 5 de marzo, polo que se aproba o texto refundido da Lei reguladora das facendas locais. Cambre, 31 de xullo de 2019. A concelleira delegada da área de Economía, Facenda e Recursos Humanos P. D. (R. A. núm.1323/2019, do 1 de xullo de 2019) M.ª Dolores Pan Lesta
07/08/2019 | Administración LocalConsorcios
Consorcio As Mariñas
Aprobación inicial do padrón fiscal da taxa pola recollida de residuos sólidos urbanos, segundo trimestre do ano 2019, que rexerá para o Concello de Oleiros, zona B, que comprende Oleiros-Perillo-Maianca-Serantes-Dexo-Urb. Os Regos

O presidente do Consorcio “As Mariñas”, mediante resolución de data 02/08/2019, aprobou inicialmente o padrón fiscal da taxa pola recollida de residuos sólidos urbanos correspondente ó segundo trimestre do ano 2019, que rexerá para o Concello de Oleiros, na zona denominada “B”, que comprende OLEIROS-PERILLO-MAIANCA-SERANTES-DEXO-URB. OS REGOS. O padrón quedará exposto ó público na sede do Consorcio, sita no lugar de Bos, naves O Carballal, 4, Guísamo, Bergondo, polo prazo de trinta días, segundo establece o artigo 17.1 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora de Facendas Locais, contados a partir do seguinte ó da publicación do presente edicto no Boletín Oficial da Provincia, ós efectos da notificación colectiva conforme ó artigo 102.3 da Lei xeral tributaria. Durante o mencionado prazo poderanse presentar as reclamacións oportunas de conformidade co establecido nos artigos 108 da Lei 7/1985, do 2 de abril, reguladora das bases do réxime local –modificado pola Lei 57/2003, do 16 de decembro–, e 19 do Real Decreto Lexislativo 2/2004, do 5 de marzo. As reclamacións, dirixidas ó Consorcio, poderán presentarse no Rexistro Xeral do Concello arriba citado. O presente padrón fiscal entenderase aprobado definitivamente si, no prazo de exposición ó público, non se presentase reclamación algunha. Bergondo, 2 de agosto de 2019. O presidente José Antonio Santiso Miramontes
07/08/2019 | Administración LocalMunicipal
Ferrol
Xestión Tributaria
Imposto de actividades económicas, exercicio 2019

EDICTO O día 22/07/2019 aprobáronse por Decreto da Alcaldía as liquidacións correspondentes ó Imposto de actividades económicas correspondentes ó exercicio 2019. Por medio deste edito procédese a notificar, colectivamente, ós contribuíntes conforme ó establecido no parágrafo terceiro do artigo 102.3 da Lei 58/2003, do 17 de decembro, xeral tributaria. Contra as liquidacións individuais obxecto da notificación colectiva poderase interpoñer perante a Alcaldía deste Concello o recurso de reposición previo ó contencioso-administrativo no prazo dun mes, a contar dende o día seguinte ó da publicación deste edicto no Boletín Oficial da Provincia (artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais). Ferrol, 23 de xullo de 2019. O alcalde Asdo.: Ángel Manuel Mato Escalona
07/08/2019 | Administración LocalMunicipal
Vimianzo
Anuncio de cobranza

Con data 02/08/2019 por esta Alcaldía apróbase inicialmente a LISTAXE DE USUARIOS POR UTILIZACIÓN DO XIMNASIO MUNICIPAL CORRESPONDENTE Á TAXA POR PRESTACIÓN DE SERVIZOS E UTILIZACIÓN DE INSTALACIÓNS CULTURAIS, EDUCATIVAS, DEPORTIVAS E ANÁLOGOS DE TITULARIDADE MUNICIPAL DO MES DE AGOSTO DO ANO 2019 co seguinte detalle: Mes de AGOSTO do ano 2019 (105 recibos por importe total de 1.575,00 euros). A listaxe aprobada expóñese ó público nas oficinas do Concello de Vimianzo durante 15 días hábiles, contados a partir do día seguinte ó da publicación deste anuncio no Boletín Oficial da Provincia, a efectos de reclamacións. En caso de non formularse, entenderase aprobado automaticamente con carácter definitivo, significando que só se deterá a acción de cobranza, en relación cos suxeitos pasivos que efectúen alegacións, sen que afecte aos restantes suxeitos pasivos. O prazo de cobro en vía voluntaria para estes suxeitos pasivos comezará dende que se resolva a súa reclamación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Contra as liquidacións incorporadas á Listaxe de usuarios, todos os interesados poderán interpor RECURSO DE REPOSICIÓN ante a Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES, contado dende o día seguinte ó remate da exposición ó público da listaxe de usuarios. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor recurso contencioso-administrativo, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 14 de agosto de 2019 ata o día 14 de outubro de 2019. As liquidacións que figuren correctamente domiciliadas faranse chegar ás respectivas entidades de depósito para que sexan cargadas nas contas dos seus clientes. Transcorrido o período de cobro sinalado, iniciarase o período executivo que determina o dereito a percibir o recargo de prema e demais, de acordo co previsto nos artigos 26 e 28 da Lei Xeral Tributaria. Vimianzo, a 2 de agosto de 2019. A alcaldesa Mónica Rodríguez Ordóñez
07/08/2019 | Administración LocalMunicipal
Outes
Anuncio de exposición pública da conta xeral 2018

ANUNCIO DE EXPOSICIÓN PÚBLICA DA CONTA XERAL 2018 En cumprimento de canto dispón o artigo 212 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, e unha vez que foi debidamente informada pola Comisión Especial de Contas, exponse ao público a Conta Xeral correspondente ao exercicio 2018, por un prazo de quince días, durante os cales e oito máis quen se estimen interesados poderán presentar reclamacións, reparos ou observacións que teñan por convenientes. A Conta Xeral do exercicio 2018 foi ditaminada favorablemente pola Comisión Especial de Contas na sesión do 17 de xullo de 2019. Outes, 24 de xullo de 2019. O alcalde Asdo.: Manuel González López
07/08/2019 | Administración LocalMunicipal
Negreira
Cambio de data da Xunta de Goberno Local

ANUNCIO Por Decreto desta Alcaldía n.º 151/2019, de data 1 de agosto de 2019, determinouse que a sesión ordinaria da Xunta de Goberno Local correspondente ao xoves día 15 de agosto de 2019, ás 13.30 horas, ao ser festivo en todo o territorio nacional, celebrarase o día 14 de agosto (mércores) de 2019, ás 13.30 horas. O que se fai público para xeral coñecemento. Negreira, 1 de agosto de 2019. O alcalde Manuel Ángel Leis Míguez
07/08/2019 | Administración LocalMunicipal
Rianxo
Tesourería - Recadación
Padróns do servizo de axuda no fogar do mes de xuño de 2019 de prestación básica e dependencia

Padróns do servizo de axuda no fogar do mes de xuño de 2019 de prestación básica e dependencia Anuncio de cobranza do padrón do mes de xuño de 2019 do SAF a través do programa básico e da Lei da dependencia. Anuncio de cobranza A Xunta de Goberno Local do 01/08/2019 aprobou os padróns fiscais correspondentes ao mes de xuño do exercicio 2019 do Servizo de Axuda no Fogar, a través da prestación básica e da Lei da dependencia. Exposición Os padróns quedarán expostos ao público no Concello durante o prazo de 15 días, a contar dende o día seguintes ao da publicación do presente anuncio no BOP. O presente anuncio ten carácter de notificación colectiva ao abeiro do desposto no artigo 102.3 da Lei 58/2003, xeral tributaria, e artigo 24 do RXR. Recursos Contra a referida liquidación poderá Vde. Interpoñer o recurso de reposición ante a propia Alcaldía no prazo de un mes, contado a partir do día seguinte ó da notificación da presente, ó que se refire o art.108 da Lei 7/1985, do 2 de abril, Reguladora das Bases de Réxime Local, tal como preceptúa o artigo 14 da Lei 39/1988, do 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e ejercer as accións que procedan ante a xurisdición competente. Período de cobro Dous meses, contados a partir do seguinte ao da finalización da exposición pública. Unha vez transcorrido o prazo de ingreso voluntario sen que se satisfaga a débeda, iniciarase o período executivo, de acordo co teor dos artigos 26, 28 e 161 da Lei 58/2003, do 17 de decembro, xeral tributaria, o que determinará a esixencia dos xuros de mora, así como a das recargas que correspondan e, se é o caso, das custas do procedemento de constrinximento. Carga de recibos domiciliados Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumprimento do disposto no artigo 102 da Lei 58/2003, do 17 de decembro, xeral tributaria. Rianxo, 2 de AGOSTO de 2019. O alcalde Asdo.: Adolfo F. Muíños Sánchez
07/08/2019 | Administración LocalMunicipal
Negreira
Exposición pública

ANUNCIO Neste Concello atópase en tramitación a cesión gratuíta de uso do ben patrimonial que se describe a continuación a favor da Asociación De mulleres “Landeiresas” da parroquia de Landeira: Construcción-edificación baixo a codificación 1 INM05600037 do Inventario municipal de bens e dereitos e denominación “Local Social de Landeira” concretamente o local social: Construción de planta con forma rectangular e dúas alturas, a súa fachada principal norte está a nivel da carretera (dúas alturas) e a súa fachada sur está a un nivel superior (campo de fútbol de Landeira) (unha altura). Unhas escaleiras exteriores na fachada este comunican ambos niveis. Planta baixa de 93 m 2 construídos cun único espazo destinado a local social. Conta cunha lareira, cociña e fregadeiro. Accédese a través dun gran portal corredero desde a fachada principal (norte). Conta con acabados en solos, paredes e teitos. Planta primeira de 93 m 2 construídos divididos en tres espazos adicados a locais sociais cun aseo nun dos locais e lareira no local principal. Accédese directamente desde o exterior pola fachada este onde se atopan as escaleiras. Conta con acabados en solos, paredes e teitos. En cumprimento do disposto polo artigo 110.1 f) do RD 1372/1986, do 13 de xuño, polo que se aproba o Regulamento de bens das entidades locais, exponse ao público durante o prazo de 15 días hábiles o referido expediente aos efectos procedimentais oportunos. Negreira, 1 de agosto de 2019. O alcalde Manuel Ángel Leis Míguez
07/08/2019 | Administración LocalMunicipal
Negreira
Exposición pública

ANUNCIO Neste Concello atópase en tramitación a cesión gratuíta de uso do ben patrimonial que se describe a continuación a favor da Asociación de Veciños “San Vicente”, da parroquia de Aro: Construción-edificación baixo a codificación 1 INM05600042 do Inventario municipal de bens e dereitos e denominación “Locales de San Vicente-Aro”, concretamente o local social: Construción dunha altura de planta rectangular con local anexo tamén de planta rectangular, destinada a local social. O acceso principal ao edificio realízase pola fachada sureste a través da finca á que pertence. En cumprimento do disposto polo artigo 110.1 f) do RD 1372/1986, do 13 de xuño, polo que se aproba o Regulamento de bens das entidades locais, exponse ao público durante o prazo de 15 días hábiles o referido expediente aos efectos procedimentais oportunos. Negreira, 1 de agosto de 2019. O alcalde Manuel Ángel Leis Míguez
07/08/2019 | Administración LocalMunicipal
Frades
Decreto de delegación de funcións da Alcaldía en ausencia

ANUNCIO A efectos de coñecemento xeral efectúase a publicación do acordo adoptado por Decreto da Alcaldía n.º 134/2019, do 30 de xullo de 2019, polo que se delegan as funcións da Alcaldía por ausencia no terceiro tenente da Alcaldía: <<Descrición decreto: DECRETO DE DELEGACIÓN DE FUNCIÓNS DE ALCALDÍA EN AUSENCIA DON ROBERTO REY MARTÍNEZ ALCALDE-PRESIDENTE DO CONCELLO DE FRADES Debido á ausencia do termo municipal por esta Alcaldía-Presidencia dende o día 5 ata o día 13 de agosto de 2019, ambos incluídos, e de conformidade co disposto nos arti­gos 23.3 da Lei 7/1985, do 2 de abril, reguladora das bases do réxime Local e 44, 47 e 48 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, e 13 da Lei 30/1992 de réxime xurídico das administracións públicas e do procedemento administrativo común pola presente e visto que o 1.º e 2.º tenente de Alcaldía atópanse ausentes por motivos persoais RESOLVO: PRIMEIRO.–Designar ao 3.º tenente de alcalde, Manuel Ferreiro Marzoa, alcalde en funcións dende o día 5 ata o día 13 de agosto de 2019, ambos incluídos. SEGUNDO.–A substitución no exercicio das miñas atribucións producirá efectos a partires do día 5 de agosto de 2019 incluído, sen prexuízo da súa publicación no Boletín Oficial da Provincia, debendo dar conta ó Pleno na primeira sesión que este celebre TERCEIRO.–Dar traslado deste Decreto ao Boletín Oficial da Provincia para a súa publicación aos efectos oportunos. CUARTO.–Dar conta da presente Resolución ao Pleno da Corporación, na primeira sesión que celebre. O manda e asina dixitalmente o alcalde-presidente, Roberto Rey Martínez.>> 2 de agosto de 2019. O ALCALDE Roberto Rey Martínez
07/08/2019 | Administración LocalMunicipal
Fene
Secretaría
Delegación da Alcaldía para a realización dunha voda civil

ANUNCIO A Alcaldía ditou a Resolución núm.764/2019 para que a concelleira Alejandra Permuy Meizoso realice a voda civil que vai ter lugar no Salón de Plenos do Concello o vindeiro 24.08.2019, ás 10.00 horas. Fene, 2 de agosto de 2019. Asinado dixitalmente polo alcalde, Gumersindo Pedro Galego Feal.
07/08/2019 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de formalización de contratos efectuados pola Excma. Deputación Provincial da Coruña no período comprendido entre o 1 e o 31 de xullo de 2019

Anuncio de formalización de contratos efectuados pola Excma. Deputación Provincial da Coruña no período comprendido entre o 1 e o 31 de xullo de 2019 Con arranxo ao disposto no artigo 154 da Lei 9/2017, do 8 de novembro, de Contratos do Sector Público, faise pública a relación de contratos formalizados por esta Deputación Provincial da Coruña no mes de xullo de 2019: A Coruña, 1 de agosto de 2019. O presidente en funcións O secretario Xosé Regueira Varela José Luis Almau Supervía
07/08/2019 | Administración LocalMunicipal
Ribeira
Padrón e lista cobratoria do prezo público pola prestación do servizo público do centro de atención a primeira infancia, do mes de xullo/2019

EDICTO Por Decreto da Alcaldía de data de hoxe aprobáronse as liquidacións correspondentes a: – Padrón e lista cobratoria do prezo público pola prestación do servizo público do centro de atención a primeira infancia do mes de xullo/2019. Conforme o disposto no artigo 102.3 da Lei 58/2003, do 17 de decembro, xeral tributaria, aplicable á facenda das entidades locais en aplicación do disposto no artigo 12 do Real decreto lexislativo 2/2004, do 5 de marzo, polo que se aprobou o texto refundido da Lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. –Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 5 de agosto de 2019 ao 15 de outubro de 2019, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza do prezo público. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, o devengo do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Riveira, a 2 de agosto de 2019. O alcalde Manuel Ruiz Rivas
07/08/2019 | Administración LocalMunicipal
Ponteceso
Secretaría
Resolución: corrección de erros nas resolucións 347 e 367

ANUNCIO RESOLUCIÓN: CORRECCIÓN DE ERROS NAS RESOLUCIÓNS 347 E 367 Vista a resolución núm.347/2019, do 19-06-2019, de nomeamento de membros da Xunta de Goberno Local. Vista a resolución núm.367/2019, do 24-06-2019, de nomeamento de tenentes de alcalde Visto que en ambas resolucións se detecta un erro nun dos apelidos da concelleira Noelia María Varela Suárez. Visto o artigo 109.2 da Lei 20/2015, do 1 de outubro, do procedemento administrativo común das administracións públicas, de rectificación de erros. No uso das atribucións que me outorga a lexislación de réxime local, RESOLVO: Primeiro. –Corrixir o primeiro punto do “resolvo” da resolución núm.347/2019 e onde di: “Marco Fernando Van Loon Boulahya” debe dicir: “Nuria Cubela Cimbron”. Segundo. –Corrixir o primeiro punto do “resolvo” da resolución núm.367/2019 e onde di: “Marco Fernando Van Loon Boulahya” debe dicir: “Nuria Cubela Cimbron”. Terceiro. –Dar traslado á interesada, publicar o anuncio no BOP e dar conta ao Pleno na vindeira sesión que se celebre. Ponteceso, 1 de agosto de 2019. O alcalde en funcións Asdo.: Miguel Ángel González Gómez